B4-0118, 0119 ja 0120/95

Päätöslauselma Euratomin ja Yhdysvaltain välistä ydinenergiayhteistyötä koskevasta sopimuksesta

Euroopan parlamentti, joka

- ottaa huomioon 20. toukokuuta 1988 annetun lausuntonsa suositusehdotukseksi jäsenvaltioille uudistuvien energiamuotojen käytön kehittämisestä yhteisössä ((EYVL C 167, 27.6.1988, s. 458)),

- ottaa huomioon 13. kesäkuuta 1991 antamansa päätöslauselman energiasta ja ympäristöstä ((EYVL C 183, 15.7.1991, s. 303 ja 308)),

- ottaa huomioon 29. syyskuuta 1994 antamansa päätöslauselman ydinmateriaalin luvattomasta kaupasta ((EYVL C 305, 31.10.1994, s. 78)),

A. ottaa huomioon, että Euratomin ja Amerikan Yhdysvaltojen välinen yhteistyötä koskeva lisäsopimus vuodelta 1960 päättyy vuoden 1995 lopulla;

B. ottaa huomioon, että Yhdysvaltojen viranomaiset ovat kauan yrittäneet neuvotella uutta sopimusta, jossa otetaan huomioon Yhdysvaltojen ydinaseiden leviämisen estämistä koskeva laki vuodelta 1978;

C. ottaa huomioon, että neuvottelut eivät vielä ole päättyneet;

D. panee merkille EU:n ja USA:n välisen erimielisyyden, joka koskee vuoden 1978 ydinaseiden leviämisen estämistä koskevan lain tiettyjen sääntöjen jatkuvaa soveltamisesta luopumista;

E. katsoo, että neuvosto 19. joulukuuta 1994 pitämässään kokouksessa vahvisti neuvotteluvaltuudet, jotka annettiin komissiolle joulukuussa 1991;

F. katsoo, että näitä toimivaltuuksia ei ole julkaistu;

G. panee merkille, että Euroopan unionista tehdyssä sopimuksessa pyritään parantamaan edelleen toimielinten demokraattista ja tehokasta toimintaa niin, että ne voivat paremmin suorittaa niille yhteisen toimielinjärjestelmän mukaisesti uskottuja tehtäviä; panee merkille, että vaikka Euroopan unionista tehty sopimus sisältää säännöksiä, jotka vahvistavat parlamentin osallistumista useimpiin politiikkoihin, Euratomin perustamissopimusta luonnehtii vielä huomattava demokratiavaje, joka tekee siitä vanhentuneen;

H. katsoo, että tässä tapauksessa, kuten muissakin tapauksissa, jotka koskevat Euratomin perustamissopimusta, parlamentti on pidettävä ajan tasalla, mihin sisältyy myös neuvotteluvaltuuden määrittely - tarvittaessa luottamuksellisesti - neuvottelujen jokaisessa vaiheessa; katsoo, että sen lausunto on otettava huomioon ennen neuvottelujen päättymistä ja sitä on kuultava ennen uuden EU:n ja Yhdysvaltojen välisen sopimuksen allekirjoittamista valinnaisen menettelyn mukaisesti, Euratomin tulevan sisällyttämisen EY:n perustamissopimukseen jälkeen;

I. katsoo, että hedelmällinen yhteistyö EU:n ja Yhdysvaltojen välillä ydinvoimaa koskevissa asioissa vaatii energiapolitiikkojen ja kummankin sopimuspuolen lainsäädännön sekä tämän alan monenkeskisten sopimusten huomioon ottamista;

J. ottaa huomioon järjestelmät, jotka perustuvat polttoaineen tiukkoihin valvontaperusteisiin ja ottaen erityisesti huomioon ydinaseiden leviämisen kasvaneen riskin, joka liittyy uuteen kansainväliseen poliittiseen yhteyteen;

K. katsoo, että kylmän sodan päättyminen ja neuvottelut, joilla tavoitellaan strategisten ydinasevarastojen vähentämistä, ovat muuttaneet ydinasetasapainoa maailmassa;

L. katsoo, että uusia haasteita on syntynyt tämän takia saatavilla olevan fissiomateriaalin turvallisuuden valvonnan suhteen;

M. katsoo, että Euroopan unionin rooli maailmassa on tämän takia tullut tärkeämmäksi, koska se voi osallistua ydinaseiden leviämiseen liittyvien uusien ongelmien ratkaisemiseen;

N. ottaa huomioon EU:n mainitut tavoitteet ydinaseiden leviämisen estämisen ja plutoniumin tuotantoon ja kauppaan liittyvien ympäristöriskien osalta (vrt. puheenjohtajamaa Saksan asiakirja syyskuulta 1994, joka koski tulevaa konferenssia sopimuksesta ydinaseiden leviämisen estämisestä);

O. huomauttaa, että Yhdysvaltojen energiaministeriö julkaisi vuonna 1994 selvityksen, jonka mukaan ydinaseita voidaan tuottaa käyttäen minkälaatuista plutoniumia tahansa (reaktori-, polttoaine- ja superplutoniumia);

P. on huolestunut siitä, että maailmanlaajuinen kehitys vaarantaa ydinaseiden leviämisen estämisen ja että ydinaseiden uhkaa koskevan politiikan kehityksellä on vaikutuksia ei-sotilaallisen ydinmateriaalin ja teknologian leviämiseen yhdessä jossakin päin maailmaa, mutta siitä kiistellään muualla maailmassa;

Q. katsoo, että Euroopan unionin ja Amerikan yhdysvaltojen välillä nykyisillä neuvotteluilla Euratomin ja USA:n välisen ydinvoimaan liittyvää yhteistyötä koskevan sopimuksen uudistamisesta on merkittävä vaikutus sekä energiapolitiikan että ydinvoimaa koskevan yhteistyön alalla että muilla aloilla, erityisesti taloudellisen toteuttamiskelpoisuuden ja työllisyyden, ympäristön ja terveyden, liikenteen sekä ulko- ja turvallisuuspolitiikan (mukaan lukien ydinaseiden leviämisen estäminen) aloilla;

1. Pyytää neuvostoa ja komissiota jatkona parlamentin ja sen asianomaisen valiokunnan kanssa käydylle mielipiteiden vaihdolle perusteellisesti tiedottamaan parlamentille USA:n ja Euratomin kanssa tehtävän uuden ydinvoimaan liittyvän yhteistyötä koskevan sopimuksen neuvotteluvaltuuksista, erityisesti koskien Yhdysvalloista peräisin olevan ydinmateriaalin käsittelyyn liittyviä Yhdysvaltojen ehtoja ja valvontaa sekä neuvottelujen edistymisestä ja pyytää neuvostoa ja komissiota ottamaan parlamentin mielipiteet huomioon ennen neuvottelujen päättämistä ja vaatii neuvostoa kuulemaan sitä ennen uuden sopimuksen allekirjoittamista;

2. Pyytää toimivaltaisia valiokuntiaan parlamentin osallistumisen yhteydessä ja parlamentin edellä mainittujen kantojen valmisteluna osallistumaan aktiivisesti tähän menettelyyn muun muassa:

- tulevilla mielipiteidenvaihdoilla komission ja neuvoston kanssa, jotka perustuvat säännöllisiin ja kattaviin tietoihin nykyisten neuvottelujen tavoitteista, kehityksestä ja mahdollisuuksista,

- parlamentin sisäisten ja ulkopuolisten asiantuntijoiden tutkimuksella ja heidän kuulemisellaan, joka kattaa myös seuraukset, jos uusi sopimus Amerikan yhdysvaltojen kanssa yhteistyöstä ydinvoiman alalla ei tule voimaan 1. tammikuuta 1996;

3. Vaatii, että uusi sopimus:

- parantaa tiukkoja ja tehokkaita valvonta järjestelmiä, rajoittaen plutoniumin ja aseisiin käytettävän uraniumin sekä muiden ydinmateriaalien tuotantoa, eristämistä, varastointia kauppaa ja luvatonta kauppaa, joka ylittää kannattavan ja ympäristön kannalta vastuullisen energiapolitiikan tarpeet sekä takaa avoimuuden tässä suhteessa;

- ottaa poliittisten näkökohtien ydinvoimaa koskevan yhteistyön alalla lisäksi huomioon vaikutukset taloudellisen toteuttamiskelpoisuuden ja työllisyyden, ympäristön ja terveyden sekä ulko- ja turvallisuuspolitiikan aloilla,

- edellä mainittujen seikkojen yhteydessä antaa etusijan ydinaseiden leviämisen estämiselle;

4. Katsoo yleisen poliittisen keskustelun, joka koskee unionin roolia ydinvoiman alalla maailmassa, aikaansaamisen parlamentissa ja kaikissa unionin toimielimissä olevan olennaista myös unionin tulevien energiapolitiikkojen kannalta;

5. Kehottaa puhemiestään välittämään tämän päätöslauselman neuvostolle, komissiolle sekä jäsenvaltioiden hallituksille ja parlamenteille.